ai4bharat/Pralekha huggingface dataset:
وزارت دفاع
ہندوستان اور فرانس کی بحریہ پہلی سے دس مئی 2019 کے درمیان گوا کے ساحل پر باہمی مشقیں کریں گی
نئیدہلی یکم مئی۔ہندوستان اور فرانس کےدرمیان مشترکہ بحری مشقوں کا پہلا دور یکم مئی سے دس مئی کے درمیان گوا کے ساحل پر کیا جائے گا۔ ان بحری مشقوں کو ورون 1-19 کا نام دیا گیا ہے۔
ان بحری مشقوںمیں فرانس کی بحریہ کا طیارہ بردار جہا ز ایف این ایس چارلیس ڈی گاؤلے ، دوڈسٹرائر س ، ایف این ایس فار ون اور ایف این ایس پرووینس ، دی فری گیٹ ایف این ایس لیٹوچے ٹریولے ،دی ٹینکر ایف این ایس میرین اور ایک نیو کلیائی آبدو ز حصہ لے گی۔ ہندوستان کی طر ف سے ائیر کرافٹ کیرئیر آئی این ایس وکرمادتیہ ، ڈسرائر آئی این ایس ممبئی ،دی ٹیگ کلاس فری گیٹ ، آئی این ایس ترکش دی شیشومر – کلاس سب میرین ، آئی این ایس شنکل اور دیپک - کلاس فلیٹ ٹینکر ، آئی این ایس دیپک بحری مشق میں حصہ لیں گے ۔
یہ بحری مشقیں دو مرحلوں میں کی جائیں گی۔ گوا میں ہاربر مرحلے میں کراس وزٹ ، پیشہ ورانہ بات چیت اور تبادلہ خیال اور کھیلوں کے مقابلے شامل ہوں گے۔سمندری مرحلہ بحری آپریشن کی مختلف مشقوں پر مشتمل ہوگا۔
دوسرا حصہ، ورون 2-19 جبوتی میں مئی کے آخر میں منعقدہوگا۔ دونوںملکوں کے درمیان 1983 میں باہمی بحری مشقیں شروع کی گئی تھیں اور 2001 میں ورون نام سے بحری مشق کی گئی ۔ اس سے ہندوستان اور فرانس کے درمیان اہم شراکتداری کا ایک اہم اور کلیدی حصہ قائم ہوا ۔ ان مشقوں نے دونوں ملکوں کے درمیان مضبوط تعلقات کی مثال قائم کی ہے اور یہ مشقیں انڈین اوشن ریجن میں ہند-فرانس تعاون کے مشترکہ ویژن کے مطابق ہے ، جس پر مارچ 2018 میں فرانس کے سابق صدر کے دورہ ہند کےدوران وزیر اعظم نریندر مودی اور سابق صدر امینول میخواں کے درمیان دستخط کئے گئے تھے ۔ورون نام کی بحری مشقوں کا مقصد دونوں ملکوں کی بحریہ کے درمیان ایک دوسرے کی کارروائی کی صلاحیت کو فروغ دینا ہے اور ایک دوسرے کی بہترین پریکٹس سے استفادہ حاصل کرکے باہمی تعاون کو مزید فروغ دینا ہے تاکہ مشترکہ آپریشن کئے جاسکیں ۔ یہ بحری مشقیں بحری سلامتی کو فرو غ دینے میں دونوں ملکوں کے مشترکہ مفادات اور عزم کو اجاگر کریں گی۔
۰۰۰۰۰۰۰۰۰۰۰۰۰۰۰۰۰۰۰۰۰
U-2006
(Visitor Counter : 68
بھارتی چناؤ کمیشن
عام انتخابات 2019 کے پہلے مرحلے کے دوران اترپردیش کی آٹھ لوک سبھا نشستوں کیلئے 96امیدواران اپنی قسمت آزما رہے ہیں
نئی دہلی،08 اپریل۔اترپردیش بھارت کی سب سے بڑی انتخابی ریاست ہے وہاں آٹھ لوک سبھا نشستوں کیلئے 96 امیدواران عام انتخابات 2019 کے پہلے مرحلے میں اپنی قسمت آزما رہے ہیں۔ تمام تر 80 لوک سبھا نشستوں کیلئے سات مراحل میں انتخابات منعقد ہوں گے۔ 8 نشستوں کیلئے پہلے مرحلے کے تحت جہاں جہاں ووٹ ڈالے جانے ہیں ان میں شاہ جہاں پور، کیرانہ، مظفر نگر، بجنور، میرٹھ، باغپت، غازی آباد اور گوتم بدھ نگر شامل ہیں، جہاں 11 اپریل 2019 کو ووٹ ڈالے جائیں گے۔ مجموعی طور پر 122 امیدواران نے اس سے قبل کے 2014 کے عام انتخابات کیلئے اپنی قسمت آزمائی تھی۔
اس عام انتخاب میں آزاد امیدواران کی تعداد میں بھی ان آٹھ نشستوں پر خاطر خواہ کمی آئی ہے۔ 2014 کے اس سے قبل کے عام انتخابات میں 47 آزاد امیدواران نے انتخابات لڑے تھے ، اس سال صرف 20 آزاد امیداوارن مذکورہ آٹھ نشستوں کیلئے اپنی قسمت آزما رہے ہیں۔
مذکورہ آٹھ نشستوں کیلئے ، امیداوران کی تعداد اور حلقہ انتخاب کی تفصیلات ،ساتھ ہی ساتھ موجودہ اور اس سے قبل کے دو عام انتخابات کی تفصیلات کا گوشوارہ درج ذیل ہے:
|
|
عام انتخابات سال
|
|
لوک سبھا حلقہ انتخاب کیلئے امیدواران کی تعداد
|
||
|
شاہ جہاں پور
|
|
کیرانہ
|
|
مظفر نگر
|
|
بجنور
|
|
میرٹھ
|
|
باغپت
|
|
غازی آباد
|
|
گوتم بدھ نگر
|
|
2019|
|
11
|
|
13
|
|
10
|
|
13
|
|
11
|
|
13
|
|
12
|
|
13
|
|
2014
|
|
14
|
|
11
|
|
19
|
|
12
|
|
13
|
|
14
|
|
15
|
|
24
|
|
2009
|
|
15
|
|
15
|
|
23
|
|
23
|
|
29
|
|
16
|
|
16
|
|
26
وسیلہ – ای سی آئی ویب سائٹسی ای او  ویب سائٹ
U. No. 1810
(Visitor Counter : 45
وزیراعظم کا دفتر
وزیراعظم نے سری گرو تیغ بہادر جی کے یوم شہادت کےموقع پر انھیں خراج عقیدت پیش کیا
وزیراعظم جناب نریندرمودی نے آج سری گرو تیغ بہادرجی کے یوم شہادت کے موقع پر انھیں خراج عقیدت پیش کیاہے ۔
وزیراعظم نے ٹوئیٹ کیا:
‘‘میں سری گروتیغ بہادرجی کے یوم شہادت کے موقع پرانھیں خراج عقیدت پیش کرتاہوں ۔ انھیں ، ان کے حوصلے اوراپنے اصولوں کے ساتھ ساتھ اپنے نظریات کے تئیں غیرمتزلزل عزم کے لئے پوری دنیا میں سراہا جاتاہے ۔انھوں نے ظلم وزیادتی اور ناانصافی پرجھکنے سے انکارکردیاتھا۔ ان کی تعلیمات سے ہمیں مسلسل ترغیب حاصل ہوتی رہے گی ۔
بھارتی چناؤ کمیشن
سکم میں عام انتخابات 2019 کے پہلے مرحلے میں ووٹ ڈالے جائیں گے
لوک سبھا کی واحد سیٹ کے لئے 11 امیدوار میدان میں ہیں
انتخابات کو صاف ستھرے طریقے پر کرانے کے لئے 567 پولنگ مرکز قائم کئے گئے ہیں
نئی دہلی، 8 اپریل 2019 /سکم میں عام انتخابات 2019 کے لئے پہلے مرحلے میں ووٹ ڈالےجائیں گے ۔ سکم میں لوک سبھا کا ایک ہی حلقہ ہے جس کے لئے 11 اپریل کو پولنگ ہوگی۔
فراہم اعدادوشمار کے مطابق سکم میں رائے دہندگان کی تعداد 423325 ہے۔ ان میں سے 216222 مرد ہیں جبکہ 207103 خواتین ہیں جو لوگ 18 ، 19 سال کے گروپ میں پہلی مرتبہ ووٹ ڈالیں گے ان کی تعداد 20246 ہے۔
لوک سبھا کی واحد سیٹ کے لئے 11 امیدوار میدان میں ہیں ۔ انتخابات کو صاف ستھرے طریقے پر کرانے کے لئے 567 پولنگ مرکز قائم کئےگئے ہیں۔
سکم کے رائے دہندگان کی ایک خصوصی یہ ہے کہ اس کے سو فی صد رائے دہندگان کے پاس تصویر والے آئڈینٹیٹی کارڈز  ہیں۔
سکم کے لوک سبھا انتخابات کے لئے نوٹی فکیشن 18 مارچ کو جاری کیا گیا تھا ۔ نامزدگی کے پرچے داخل کرنے کی آخری تاریخ 25 مارچ تھی۔ کاغذات کی جانچ پڑتال 26 مارچ کو ہوئی جبکہ نام واپس لینے کی آخری تاریخ 28 مارچ تھی۔ ووٹوں کی گنتی 23 مئی 2019 کو ہوگی۔
۔۔۔۔۔۔۔۔۔۔۔
م ن۔ج ۔ ج۔
U- 1804
(Visitor Counter : 32
وزارت دفاع
ہندوستان اور کوریا کے ساحلی محافظوں کے درمیان 11ویں اعلیٰ سطحی میٹنگ
جنوبی کوریا کے ساحلی محافظوں کے سات رکنی وفد کی 25 اپریل 2023 کو نئی دہلی میں ہندوستانی ساحلی محافظوں کےساتھ ایک اعلیٰ سطحی میٹنگ ہوگی۔ جنوبی کوریا کے ساحلی محافظوں کے وفد کی قیادت کمشنر جنرل کم جونگ ووک کریں گے، جبکہ ہندوستانی کوسٹ گارڈ ٹیم کی قیادت ہندوستانی ساحلی محافظ کے قائم مقام ڈائرکٹر جنرل اے ڈی جی راکیش پال کریں گے۔
دونوں فریقوں کے ذریعہ اس دوران صلاحیت سازی اور باہمی مفادات کے دیگر امور سمیت باہمی تعاون کو مزید بڑھانے کے طریقوں پر تبادلہ خیال کئے جانے کی امید ہے۔
صحت اور خاندانی بہبود کی وزارت
کووڈ -19 کی تازہ ترین صورت حال
ملک گیر ٹیکہ کاری مہم کے تحت اب تک 127.93کروڑٹیکے لگائے جاچکے ہیں جو کہ ایک بڑی حصولیابی ہے۔
ہندوستان میں سردست 98,416 افراد کووڈ سے متاثر پائے گئے ہیں جو252 دنوں میں سب سے کم ہیں۔
بھارت میں زیر علاج مریضوں کی تعداد مجموعی معاملوں کے 1 فیصد سےبھی کم ہے، فی الحال زیر علاج مریضوں کی شرح 0.28 فیصد ہے،جو مارچ 2020 کےبعد سے سب سے کم ہے۔
شفایابیوں کی شرح سردست 98.35 فیصد ہے۔
گزشتہ 24 گھنٹوں کے دوران 8,834 مریض شفایاب ہوئے ہیں۔ جس کے بعد شفایاب ہونے والے افراد کی مجموعی تعداد بڑھ کر3,40,69,608 ہوگئی ہے ۔
گذشتہ 24 گھنٹوں میں 8,306 نئے معاملے سامنے آئے ہیں۔
جانچ کے بعد متاثر پائے جانے والے مریضوں کی یومیہ شرح 2فیصدسے کم 0.94فیصد ہے، جو کہ گزشتہ 63 دنوں میں 2 فیصد سے بھی کم درج ہوئی ہے۔
جانچ کے بعد متاثرہ معاملات کی ہفتہ وار شرح  ، پچھلے 22 دنوں سے 1 فیصد سے بھی کم درج ہورہی ہے۔
اب تک کل64.82کروڑ ٹیسٹ کئے جاچکے ہیں۔
وزارت خزانہ
محکمہ انکم ٹیکس کی ممبئی میں تلاشی
محکمہ انکم ٹیکس نے 28 جولائی 2022 کو ایک سابق فنڈ منیجر اور ایک ممتاز میچول فنڈ ہاؤس کے ایکویٹی کے چیف ٹریڈر کے ساتھ متعلقہ شیئر بروکرز، مڈل مین اور انٹری آپریٹرز پر تلاشی اور ضبطی کی کارروائی کی۔ تلاشی کی کارروائی میں ممبئی، احمد آباد، وڈودرا، بھوج اور کولکاتہ میں پھیلے ہوئے 25 سے زیادہ احاطوں کا احاطہ کیا گیا۔
تلاشی مہم کے نتیجے میں دستاویز اور ڈیجیٹل ڈیٹا کی شکل میں متعدد قابل اعتراض شواہد ملے اور قبضے میں لے لیے گئے۔ تلاشی کے دوران اکٹھے کیے گئے ان شواہد جن میں مختلف افراد کے حلفی بیانات ہیں، سے اس کے طریقہ کار کا انکشاف ہوا ہے۔ یہ پتہ چلا ہے کہ مذکورہ فنڈ منیجر اور چیف ٹریڈر تجارت سے متعلق مخصوص معلومات بروکرز/مڈل مین اور مخصوص غیر ملکی دائرۂ اختیار میں موجود افراد کے ساتھ شیئر کر رہے تھے۔ بدلے میں ان افراد نے اس طرح کی اطلاعات کا استعمال، اپنے خود کے کھاتے یا اپنے کلائنٹس کے کھاتے میں اس طرح کے شیئروں میں کاروبار کرکے شیئر بازار میں غیر مناسب فائدے کے لیے کیا۔ فنڈ منیجر کے اہل خانہ سمیت ان افراد نے اپنے بیانات میں اعتراف کیا ہے کہ مذکورہ کارروائیوں سے حاصل ہونے والی بے حساب نقدی بنیادی طور پر کولکاتہ میں واقع شیل کمپنیوں کے توسط سے ان کے بینک کھاتوں میں بھیجی گئی تھی۔ ان بینک کھاتوں سے رقم کو بھارت میں موجود کمپنیوں/اداروں اور دیگر کم ٹیکس دائرۂ کار کے بینک کھاتوں میں منتقل کردیا گیا ہے۔ ضبط شدہ شواہد اکٹھے کرنے سے سابق فنڈ منیجر، مڈل مین، شیئر بروکرز اور انٹری آپریٹرز کے درمیان گٹھ جوڑ بے نقاب ہوگیا ہے۔
نقد قرضوں، فکسڈ ڈپازٹس، غیر منقولہ جائیدادوں اور ان کی تزئین و آرائش وغیرہ میں بڑے پیمانے پر بے حساب سرمایہ کاری کے ثبوت بھی ملے ہیں اور ضبط کیے گئے ہیں۔ 20 سے زائد لاکرز پر روک لگادی گئی ہے۔ اب تک 55 کروڑ روپئے سے زیادہ کی بے حساب جمع رقم ضبط کی گئی ہے۔
مزید تحقیقات جاری ہیں۔
کوئلے کی وزارت
کوئلے کی درآمد 2021-22 میں 209 ملین ٹن تک گر گئی جو 2019-20 کے مقابلےمیں 248 ایم ٹی تھی
بجلی کے شعبے میں کوئلے کی درآمد میں 40 فیصد کی کمی آئی
2021-22 کے دوران مجموعی طور پر کوئلے کی پیداوار میں 61 ایم ٹی تک اضافہ ہوا
نئی دہلی،2 جون 2022/
ہندوستان کے پاس توانائی کی ایک متوازن ٹوکری ہے اور کوئلہ کا شعبہ ملک کی توانائی کی ضروریات کو پورا کرنے میں ایک اہم شراکت دار ہے۔ یہ شعبہ نہ صرف ملک میں کوئلے کی مانگ کو پورا کرنے کے لیے پرعزم ہے بلکہ ایک پائیدار ماحولیاتی نظام کی تعمیر کے لیے بھی حساس ہے۔ کوئلہ بجلی، کھاد، لوہے اور سٹیل اور سیمنٹ کے شعبے کے لیے ایک اہم ان پٹ ہے۔
کوئلے کی درآمدات، جو 2019-20 میں 248 ملین ٹن  کی بلندی تک پہنچ گئی تھیں، اگلے دو سالوں کے دوران مسلسل کم ہو کر 2020-21 میں 215 ایم ٹی اور مزید 2021-22 میں 209 ایم ٹی تک پہنچ گئی ہے۔
کوئلے کی حقیقی مانگ میں 2019-20 میں 956 ایم ٹی سے 2021-22 میں 1027 ایم ٹی تک اضافے کے باوجود، کوئلے کی درآمدات میں اضافہ نہیں ہوا ہے۔ کوئلے کی درآمد 2009-10 سے 2013-14 کی مدت کے دوران 22.86 فیصد کی کمپاؤنڈ سالانہ شرح نمو  سے بڑھی۔ اس سی اے جی آر میں، کوئلے کی درآمدات 2020-21 میں 705 ایم ٹی تک اور 2021-22 میں مزید 866 ایم ٹی تک پہنچ جائے گی۔ کوئلے کی درآمد کو صرف گزشتہ برسوں میں بڑھتی ہوئی گھریلو سپلائی کو برقرار رکھ کر ہی چیک کیا جا سکتا ہے۔
کل ہند کوئلے کی پیداوار 2020-21 میں 716 ایم ٹی سے بڑھ کر 2021-22 میں 777 ایم ٹی ہو گئی ہے جس کے نتیجے میں 61 ایم ٹی کا اضافہ ہوا ہے۔ لہٰذا، 2020-21 میں کوئلے کی اصل مانگ 906 ایم ٹی سے 2021-22 میں 1027 ایم ٹی تک بڑھنے کے باوجود، 2020-21 میں 691 ایم ٹی سے بڑھ کر 2021-22 میں 818 ایم ٹی تک کوئلے کی درآمدات پر قابو پایا جا سکتا ہے۔
گھریلو ترسیل نہ صرف بجلی کے شعبے میں بلکہ غیر بجلی شعبے میں بھی 2020-21 میں 101 ایم ٹی سے بڑھ کر 2021-22 میں 104 ایم ٹی تک پہنچ گئی۔
2021-22 کے دوران کوئلے کی درآمد میں کمی بڑی حد تک پاور سیکٹر کی درآمد میں کمی کی وجہ سے ہے جو 2020-21 میں 45 ایم ٹی سے کم ہو کر 2021-22 میں 27 ایم ٹی رہ گئی، یعنی تقریباً 40فی صد کی کمی۔ اگر ہم 2021-22 میں پاور سیکٹر کی طرف سے کوئلے کی درآمدات کا موازنہ 2019-20 کے پری کوویڈ سال سے کریں جب اس طرح کی درآمد 69 ایم ٹی تھی۔ یہ اس حقیقت کے باوجود ہے کہ ملک میں تھرمل پاور کی کل پیداوار 2020-21 میں 1032 بی یو سے بڑھ کر 2021-22 میں 1115 بی یو ہو گئی، مطلق شرائط میں 83 بی یو کا اضافہ اور فیصد کے لحاظ سے تقریباً 8 فیصد کا اضافہ ہوا ہے۔
کوکنگ کوئلے کی درآمد 2021-22 کے دوران 11.65فی صد کی نمو کے ساتھ 57 ایم ٹی تھی جو زیادہ تر فولاد کے شعبے میں استعمال ہوتی ہے۔ تاہم، 2019-20 کے پری کوویڈ سال کے مقابلے میں، کوکنگ کول کی درآمد میں اضافہ تقریباً 10 فیصد ہے۔ غیر ریگولیٹڈ سیکٹر  کے ذریعہ درآمد کردہ کوئلہ 2021-22 میں 125 ایم ٹی تک بڑھ کر 2020-21 میں 119 ایم ٹی تک 5.23 فیصد اضافہ ہوا۔ 2019-22 کے پہلے کوویڈ سال کے مقابلے میں، جب غیر ریگولیٹڈ سیکٹر کی درآمدات 127 ایم ٹی تھی، اس سیکٹر کی درآمدات میں 2021-22 میں واقعی کمی واقع ہوئی ہے۔ اس طرح، 2021-22 کے دوران نان پاور سیکٹر کی طرف سے کوئلے کی درآمد میں اضافہ زیادہ تر کوکنگ کول کی درآمد میں اضافے اور غیر ریگولیٹڈ سیکٹر کے ذریعہ کوئلے کی درآمد کی وجہ سے ہے جو بڑے پیمانے پر اعلیٰ درجے کا تھرمل کوئلہ درآمد کرتا ہے۔ ملک میں کوئلے کی ان دونوں اقسام کی سپلائی محدود ہے۔
ش ح۔ ش ت۔ج
Uno-6040
(Visitor Counter : 68
صحت اور خاندانی بہبود کی وزارت
کووڈ ورکنگ گروپ کی سفارش پر کووی شیلڈ ٹیکے کی دو خوراک کے درمیان کا وقفہ 06 سے 08 ہفتے سے بڑھا کر 12 سے 16 ہفتے کیا گیا
نئی دہلی، 13 مئی .2021
ڈاکٹر این کے اروڑہ کی قیادت میں کووڈ ورکنگ گروپ نے کووی شیلڈ ٹیکے کی پہلی خوراک اور دوسری خوراک کے درمیان کے وقفے کو 06 سے 08 ہفتے سے بڑھا کر 12 سے 16 ہفتے کرنے کی سفارش کی ہے۔ کووی شیلڈ کی دونوں خوراک کے درمیان موجودہ وقفہ 06 سے 08 ہفتے کا ہے۔
دستیاب ریئل لائف شواہد کی بنیاد پر ، خاص طور سے برطانیہ کی شواہد کی بنیاد پر ، کووڈ ورکنگ گروپ نے کووی شیلڈ کی دونوں خوراک کے فرق کو 12 سے 16 ہفتے بڑھانے پر اتفاق ظاہر کیا ہے۔ ورکنگ گروپ نے کوویکسین ٹیکے کے وقفے میں تبدیلی کی سفارش نہیں کی ہے۔
کووڈ ورکنگ گروپ کے مندرجہ ذیل ممبران ہیں :
- ڈاکٹر این کے اروڑہ ، آئی این سی ایل ای این ، ٹرسٹ
- ڈاکٹر راکیش اگروال ، ڈائرکٹر اور ڈین ، جیپمر ، پڈوچیری
- ڈاکٹر گگن دیپ کانگ، پروفیسر کرشچن میڈیکل کالج ، ویلور
- ڈاکٹر جے پی ملیال، ریٹائرڈ پروفیسر، کرشچن میڈیکل کالج ویلور
- ڈاکٹر نوین کھنہ، گروپ لیڈر ، انٹرنیشنل سینٹر فار انجینئرنگ اینڈ بایو ٹکنالوجی ، جے این یو ، نئی دہلی
- ڈاکٹر امول پانڈا، ڈائرکٹر ، نیشنل انسٹی ٹیوٹ آف امیونولوجی ، نئی دہلی
- ڈاکٹر وی جی سومانی ، ڈرگز کنٹرولر جنرل آف انڈیا  ، بھارت سرکار
کووڈ ورکنگ گروپ کی سفارش کو نیتی آیوگ کے رکن  ڈاکٹر وی کے پال کی صدارت میں کووڈ-19 کے لئے ٹیکہ ایڈمنسٹریشن پر ماہرین کے قومی گروپ  کی 12 مئی 2021 کو ہوئی میٹنگ میں منظور کرلیا گیا ۔
صحت اور خاندانی بہبود کی مرکزی وزارت نے بھی کووی شیلڈ کی دونوں خوراک کے درمیان وقفے کو 12 سے 16 ہفتے بڑھانے کی ورکنگ گروپ کی سفارش کو منظور کرلیا ہے۔
وزارت خزانہ
بھارت کے لیے جاپان کی سرکاری ترقیاتی امداد 
جناب رجت کمار مشرا، ایڈیشنل سکریٹری، اقتصادی امور، وزارت خزانہ، حکومت ہند اور بھارت میں جاپان کے سفیر جناب سوزوکی ہیروشی، کے درمیان جے پی وائی 98.612 ارب ڈالر مالیت کے  ، پٹنہ میٹرو ریل تعمیراتی پروجیکٹ ، جے پی وائی 9.308 ارب  کے مغربی بنگال میں موسمیاتی تبدیلی سے متعلق اقدام کے لیے جنگلات اور حیاتیاتی تنوع کے تحفظ کا منصوبے اور جے پی وائی 18.894 ارب  کے راجستھان واٹر سیکٹر لائیولی ہوڈ امپروومنٹ پروجیکٹ  کے لیے تحریروں کا تبادلہ کیا گیا۔
پٹنہ میٹرو ریل کنسٹرکشن پروجیکٹ کا مقصد نئے میٹرو کوریڈور 1 اور 2 کی تعمیر کے ذریعے پٹنہ میں ٹریفک کی مانگ میں اضافے سے نمٹنے کے لیے ہے، اس طرح شہری ماحول میں بہتری اور معیشت کی ترقی کے ساتھ ساتھ موسمیاتی تبدیلیوں کو کم کرنے میں تعاون کرنا ہے۔
پروجیکٹ فار فارسٹ اینڈ بائیو ڈائیورسٹی کنزرویشن فار کلائمیٹ چینج ریسپانس ان ویسٹ بنگال کا مقصد، ماحولیاتی تبدیلیوں میں کمی لانا ہے، ماحولیاتی نظام پر مبنی ماحولیاتی تبدیلی کے اقدامات، حیاتیاتی تنوع کے تحفظ اور بحالی، گزر بسر میں بہتری کی سرگرمیوں اور ادارہ جاتی استحکام کے ذریعے ماحولیاتی نظام کو محفوظ اور بحال کرنا ہے۔
راجستھان واٹر سیکٹر لائیولی ہوڈ امپروومنٹ پروجیکٹ کا مقصد کسانوں کی زندگی کو بہتر بنانے کے ساتھ ساتھ ریاست میں زراعت اور آبپاشی کے شعبے میں صنفی اصل دھارے کو فروغ دینا ہے۔
بھارت اور جاپان کے درمیان 1958 سے دوطرفہ ترقیاتی تعاون کی ایک طویل اور نتیجہ خیز تاریخ رہی ہے۔ پچھلے کچھ برسوں میں بھارت اور جاپان کے درمیان اقتصادی تعاون میں لگاتار ترقی ہوئی ہے۔ اس سے بھارت اور جاپان کے درمیان دفاعی اور عالمی شراکت داری کو مزید استحکام اور مضبوط کرتا ہے۔
۔۔۔
ش ح۔ا س۔ ت ح ۔
U–3422
(Visitor Counter : 60
اقلیتی امور کی وزارتت
مختار عباس نقوی نےحج 2021 جائزہ میٹنگ کا انعقا د کیا
حج 2021 کا انحصار عالمی وبا کے پیش نظر قومی ۔ بین الاقوامی پروٹوکول رہنما خطوط پر ہوگا: مختار عباس نقوی
’’حج 2021 کے بارے میں حتمی فیصلہ کورونا عالمی وبا کے سلسلے میں حکومت سعودی عربیہ اور حکومت ہند کے ذریعہ جاری کردہ لازمی رہنما خطوط کو ذہن میں رکھتے ہوئے مناسب وقت پر کیا جائے گا‘‘
نئی دہلی، 19 اکتوبر 2020، اقلیتی امور کے مرکزی وزیر جناب مختار عباس نقوی نے آج یہاں کہا کہ عالمی وبا کے پیشِ نظر، حج 2021 کی ادائیگی، قومی و بین الاقوامی پروٹوکول کے رہنما خطوط پر منحصر ہوگی۔
آج نئی دہلی میں حج 2021 سے مُتعلّق جائزہ میٹنگ کی صدارت کرتے ہوئے، جناب نقوی نے کہا کہ حج 2021 جون۔جولائی کے مہینے میں وقوع پذیر ہونا ہے، لیکن عوام کی صحت اور سلامتی کو یقینی بنانے کے لئے کورونا عالمی وبا کے پیش نظر حکومت سعودی عربیہ اور حکومت ہند کے ذریعہ جاری کردہ لازمی رہنما خطوط کو ذہن میں رکھتے ہوئے مناسب وقت پر حج 2021 پر حتمی فیصلہ کیا جائے گا۔
جناب نقوی نے کہا کہ حج 2021 کے بارے میں حکومت سعودی عربیہ کے ذریعہ فیصلہ کئے جانے کے بعد حج کمیٹی آف انڈیا اور دیگر ہندوستانی ایجنسیاں حج 2021 کی درخواستیں موصول کرنے کے عمل اور دیگر متعلقہ تیاریوں سے متعلق رسمی اعلان کریں گی۔
جناب نقوی نے کہا کہ لازمی رہنما خطوط کے پیش نظر حج کے پورے عمل میں اہم تبدیلیاں رونما ہوسکتی ہیں۔ان میں ہندوستان اور سعودی عرب دونوں میں رہائش، ٹرانسپورٹ، صحت اور دیگر انتظامات شامل ہیں۔
جناب نقوی نے کہا کہ کورونا وباء کے دوران عازمین حج کی صحت و سلامتی حکومت کی اوّلین ترجیح ہے۔ ہندوستانی ایجنسیاں اس سلسلے میں ضروری انتظامات کریں گی۔ حکومت ہند اور حج کمیٹی نے عازمین حج کی صحت اور سلامتی کو یقینی بنانے کے لئے ضروری تیاریاں شروع کردی ہیں۔
جناب نقوی نے کہا کہ ہندوستان کے صد فیصد ڈیجیٹل حج انتظامات کا نتیجہ ہے کہ کورونا وباء کے دوران حج 2020 کو کینسل کئے جانے کے بعد ایک لاکھ 23 ہزار افراد کو بغیر کسی کٹوتی کے، ڈی بی ٹی موڈ کے ذریعے 2100 کروڑ روپئے واپس لوٹائے گئے۔ سعودی عرب کی حکومت نے ٹرانسپورٹیشن سے متعلق تقریباً 100 کروڑ روپئے واپس کئے ہیں۔
جناب نقوی نے کہا کہ ہندوستان میں صد فیصد ڈیجیٹل حج نظام کا نتیجہ ہے کہ گذشتہ 3 برسوں کے دوران عازمین حج کی تقریباً 514 کروڑ اضافی رقم بھی کورونا کے دور میں براہ راست ان کے بینک کھاتوں میں واپس کی گئی جو کہ حج کی تاریخ میں پہلی بار ہوا۔
اس جائزہ میٹنگ میں وزارتِ اقلیتی امُور کے سکریٹری جناب پی کے داس اور وزارت کے دیگر سینئر افسران، وزارتِ خارجہ کے جوائنٹ سکریٹری، جناب و پُل اور وزارت شہری ہوا بازی کے جوائنٹ سکریٹری جناب ایس کے مشرا نے شرکت کی۔ ویڈیو کانفرنسنگ کے ذریعہ اس میٹنگ میں سعودی عرب میں ہندوستان کے سفیر ڈاکٹر اوصاف سعید، جدہ میں ہندوستان کے قائم مقام قونصل جنرل جناب وائی صابر، حج کمیٹی آف انڈیا کے سی ای او جناب ایم اے خان، وزارت صحت اور ایئر انڈیا وغیرہ کے دیگر افسران نے شرکت کی۔
۔۔۔۔۔۔۔۔۔۔۔
م ن۔ ا گ۔ن ا۔
U-6524
(Visitor Counter : 173
بھارت کا مسابقتی کمیشن
اکیسو کمپنی پرائیویٹ لمیٹیڈ  کا ہیلتھ کیئر گلوبل انٹر پرائز لمیٹیڈ سے ارتباط
نئی دہلی، 15جولائی 2020،
بھارت کے مسابقتی کمیشن  نے مسابقتی ایکٹ 2002 کی دفعہ 31  کے تحت ہیلتھ کیئرگلوبل انٹر پرائز لمیٹیڈ  کے ساتھ اکیسو کمپنی پرائیویٹ لمیٹیڈ کے ارتباط کو اپنی منظوری دے دی ہے۔
مذکورہ مجوزہ ارتباط کا تعلق ایچ سی جی میں اے سی ای ایس او کے ذریعے 58.92 فیصد کی شراکت داری کے حصول سے ہے۔ یہ شراکت داری  مساوی سرمایہ حصص اور وارنٹس  ایس ای بی آئی کے قواعد و ضوابط کے مطابق پبلک شیئر ہولڈرس کے لیے کھلی پیشکش، پر مشتمل ہوگی۔
اے سی ای ایس وائی ایس سی وی سی نیٹ ورک کی تشکیل کا ایک ادارہ ہے، سی وی سی نیٹ ورک  سی وی سی اہم شراکت دار ایس آئی سی اے وی-ایف آئی ایس ایس اے  اور  سی وی سی اہم شراکت دار مشاورتی گروپ ہولڈنگ فاؤنڈیشن  پر مشتمل ہے، جو نجی ملکیت والے ادارے ہیں اور جن کی سرگرمیوں میں سرمایہ کاری سے متعلق مشورے فراہم کرنا یا مخصوص سرمایہ کاری فنڈ اور پلیٹ فارموں کے سلسلے میں سرمایہ کاریوں کا انتظام کرناوغیرہ شامل ہیں۔
ایچ سی جی اور اس کے گروپ کینسر معالجاتی شفاخانوں، کثیر شعبہ جاتی میزبانی، تولیدی معالجاتی مراکز کے توسط سے فراہم کی جانے والی خدمات کے فراہمی کے کاروبار میں مصروف ہیں۔ اس کے علاوہ ایچ سی جی کی ایک معاون کمپنی شفاخانہ تشخیصی خدمات کی فراہمی کے کاروبار میں مصروف ہے۔ سی سی آئی کی جانب سے ایک تفصیلی حکم نامہ جاری کیا جائے گا۔
۔۔۔۔۔۔۔۔۔۔۔
U-3939
م ن۔ ت ع۔
(Visitor Counter : 87
وزارت آیوش
مانع ذیابیطس آیوروید دوا بی جی آر-34 کااستعمال
نئی دہلی ،30نومبر:آیوش وزیرجناب سربانند سونووال نے آج راجیہ سبھا میں ایک تحریری جواب میں یہ جانکاری فراہم کی ہے کہ بی جی آر-34 دوا سال 2015 سے ملک میں مریضوں کے لئے دستیاب ہے ۔ اس دوا کافارمولہ نیشنل بوٹینیکل ریسرچ انسٹی ٹیوٹ  اورسینٹرل انسٹی ٹیوٹ آف میڈیسینل اورآرومیٹک پلانٹس  کے ذریعہ کئے گئے مطلوبہ سائنسی مطالبہ کی بنیاد پرتیارکیاہے ۔ یہ تحقیقی ادارے سائنسی اورصنعتی تحقیق کی کاؤنسل  کے تحت کام کرتے ہیں ۔ طبی جانچ میں تعین معیار ، جدید سائنسی پیمانوں کی بنیاد پر مصنوعات کی درستگی ، اینٹی آکسیڈینٹ سرگرمی کا تعین ، بہترین کارکردگی کے لئے جڑی بوٹیوں کے عناصر کا زیادہ سے زیادہ استعمال ، مانع ، ذیابیطس سرگری کاجائزہ اورحفاظت سے متعلق مطالعات وغیرہ شامل ہیں ۔
ملک میں سرکاری اسپتالوں اورڈسپینسریوں میں آیوروید دوا بی جی آر-34کی دستیابی ، متعلقہ ریاستی سرکاروں /سرکاری ملکیت کے کاروبری اداروں  /مرکزی حکومت کی صحت سے متعلق اسکیموں  /میونسپلٹیو ں /ملازمین کے ریاستی بیمہ  / نئی دہلی میونسپل کارپوریشن  وغیرہ کی سرکاری خریداری سے متعلق ایجنسیوں کے دائرہ اختیارکے تحت آتی ہے ۔
کیونکہ بی جی آر-34کو آیوروید طریقہ علاج کے زمرہ کے مصنوعہ شے کے تحت لائسنس ملاہے ۔ اس لئے اس کی دستیابی ٹینڈرس کے ذریعہ ہی ممکن ہے ۔ ٹینڈرمیں بی جی آر-34دوا کی شمولیت ، متعلہ حصولیابی کی ایجنسی کے حصولیابی سے متعلق ضابطوں کے لئے جوابی بولی ، قیمت اورکام کاج سے متعلق منظورشدہ معیاری طریق کار  کے مطابق موزوں ہونے پرانحصار کرتی ہے ۔
این ڈی ایم سی اورمیونسپل کاپوریشن آف دلی  دلی کے کسی بھی باشندے کے لئے دوا کی دستیابی کو یقینی بناتی ہے ۔ ای ایس آئی میں ، دوان کی دستیابی ، کسی شخص اور اس کے اہل خانہ کے پاس درست ای ایس ٓئی ہیلتھ کارڈ موجود ہونے پرموقوف ہے ۔
سی جی ایچ ایس میں مقامی دوافروش کے ذریعہ سی جی ایچ ایس مستفدین کو دوافراہم کی جاتی ہے کیونکہ یہ ٹینڈر کے تحت نہیں ہے ۔حکومت ہند نے بنیادی صحت مراکز  ، کمیونٹی صحت کے مراکز  اور ضلع اسپتالوں میں آیوش سہولتوں کے ساتھ ساتھ واقع ہونے سے متعلق حکمت عملی اختیارکی ہے اوراس طرح ایک واحد مقام پر ہی مریضوں کو مختلف قسم کے طریق علاج میں سے کسی کو منتخب کرنے کا اختیارمل جاتاہے ۔
آیوش ڈاکٹروں /نیم طبی عملے کی مصروفیات اور ان کی تربیت میں صحت اورخاندانی بہبود محکمہ معاوفت کرتاہے ، جب کہ آیوش کے بنیادی ڈھانچہ ، سازوسامان وآلات ، فرنیچر اور دواؤں کے لئے مدد ، نیشنل آیوش مشن  کی مرکز کی سرپرستی والی اسکیموں کے تحت آیوش کی وزارت فراہم کرتی ہے ۔
اس طرح ، وزارت ، آیوش ڈسپنسریوں اورصح اور خاندانی بہبود کے محکمے کے اشتراک کے ستھ این اے ایم کے ذریعہ صحت کے موجودہ ذیلی مراکز کو جدید طرز پرڈھال کر ، آیوش صحت اور خیروعافیت کے مراکز پرکام کاج شروع کرنے کے لئے بھی کوششیں کررہی ہے ۔
وزیراعظم کا دفتر
وزیر اعظم، ڈاکٹر بالا صاحب ویکھے پاٹل کی سوانح حیات کا اجراء کریں گے اور ان کے اعزاز میں پراورا دیہی تعلیمی سوسائٹی کو ایک نیا نام دیں گے
نئی دہلی، 12 اکتوبر 2020: وزیر اعظم جناب نریندر مودی 13 اکتوبر کو صبح 11 بجے ویڈیو کانفرنسنگ کے توسط سے ڈاکٹر بالا صاحب ویکھے پاٹل کی سوانح حیات کا اجراء کریں گے اور پراورا دیہی تعلیمی سوسائٹی کا نام تبدیل کرکے اسے ’لوک نیتے ڈاکٹر بالا صاحب ویکھے پاٹل پراورا دیہی تعلیمی سوسائٹی ‘ نام دیں گے۔
ڈاکٹر بالا صاحب ویکھے پاٹل نے کئی مدت کار کے لئے لوک سبھا کے رکن کے طور پر اپنے فرائض انجام دیے۔ ان کی سوانح حیات کا عنوان ہے، ’دیھ ویچوا کرانی‘ جس کے معنی ہیں ’زندگی کو نیک کام کے لئے وقف کرنا‘، اور کتاب کا یہ عنوان ان کی زندگی کے لئے نہایت ہی موزوں ہے کیونکہ موصوف نے زراعت اور اشتراک سمیت مختلف میدانوں میں ڈگر سے ہٹ کر کیے گئے کاموں کے ذریعہ اپنی مکمل زندگی سماج کی فلاح و بہبود کے لئے وقف کر دی تھی۔
پراورا دیہی تعلیمی سوسائٹی کا قیام 1964 میں احمد نگر ضلع میں واقع لونی میں عمل میں آیا۔ اس کا مقصد دیہی عوام کو عالمی سطح کی تعلیم دلانا اور بچیوں کو بااختیار بنانا ہے۔ یہ سوسائٹی فی الوقت طلبا کے تعلیمی، سماجی، اقتصادی، ثقافتی، جسمانی اور نفسیاتی نشو و نما کے مشن کو لے کر اپنی خدمات انجام دے رہی ہے۔
قانون اور انصاف کی وزارت
محکمہ انصاف کے نیائے بندھو کے تحت پرو بونو کلب کے زیر اہتمام 2005 کے آر ٹی آئی ایکٹ پر سبق آموز اجلاس کا انعقاد
محکمہ انصاف کے نیائے بندھو کے تحت، این ای ایچ یو کے پرو بونو کلب، شیلانگ نے آر ٹی آئی ایکٹ، 2005 پر ایک سبق آموز اجلاس کا اہتمام کیا۔ اس میں ایکٹ کی اہمیت پر روشنی ڈالی گئی، شہریوں کو اہم عوامی معلومات تک رسائی کے حق کے بارے میں آگاہ کیا گیا۔
ڈاکٹر روی کانت مشرا کی قیادت میں، معزز مہمانوں ہیمونگ لانگ نونگ پلہ اور پروفیسر پربھا شنکر شکلا نے ضرورت پڑنے پر اس حق کو بروئے کار لانے، افراد کو بااختیار بنانے، اور دیہی میگھالیہ میں بیداری کو فروغ دینے کی اہمیت پر زور دیا۔ انہوں نے ایکٹ کے متعدد فوائد اور عوامی حکام کی جوابدہی کو یقینی بنانے میں اس کے کردار پر روشنی ڈالی۔
.
نوجوانوں کے امور اور کھیل کود کی وزارت
ٹارگیٹ اولمپک پوڈیم اسکیم  ترکیہ کے انتالیہ میں اولمپک گولڈ میڈلسٹ نیرج چوپڑا کی تربیت کےلئے فنڈ فراہم کرےگی
نوجوانوں کے امور اور کھیلوں کی وزارت کے مشن اولمپک سیل نے 16 مارچ کو 61 دن کی مدت کے لئے ترکیہ کے گلوریہ اسپورٹس ایرینا میں تربیت کے لئے اولمپک گولڈ میڈلسٹ نیرج چوپڑا کی تجویز کو منظوری دے دی ہے۔
جناب نیرج چوپڑا جنہیں ٹارگیٹ پوڈیم اسکیم کے تحت فنڈ فراہم کیا گیا ہے نے پچھلے سال گلوریا اسپورٹس ایرینا میں تربیت حاصل کی تھی وہ ایک اپریل کو ترکیہ کے لئے روانہ ہوجائیں گے اور 31 مئی تک وہاں رہیں گے ۔ٹارگیٹ اولمپک پوڈیم اسکیم فنڈنگ کے تحت نیرج، ان کے کوچ کلاز بارٹونیز اور ان کے فیزیو تھیرپسٹ ایئر فیئر ،بورڈنگ اینڈ لاجنگ، طبی انشورنس اور مقامی ٹرانسپوٹیشن کا خرچ برداشت کیا جائے گا۔
دیگر اہم تجاویز میں جو کہ میٹنگ کے دوران ایم او سی ارکان نے منظور کی ہیں ، گولف سیٹ ، اکوپمینٹ کی خریداری کے لئے مالی امداد اور پرسنل کوچ کی خدمات حاصل کرنا ، ڈیف اولمپک گولڈ میڈلسٹ دکشا ڈاگر کے لئے میس اور نٹریشن ٹرینر اور سوئز اوپن میں شرکت کے لئے بیڈ منٹن کھلاڑیوں پریا نشو راجوت کے لئے ،اسپین ماسٹرس اور اورلین ماسٹرس، اولین پالش اوپن اور سلووینیا میں شرکت کے لئے بیڈ منٹن کھلاڑی سنکر متھوسوامی کے لئے مالی امداد شامل ہے۔